Niidu-nösuhani (Chloephaga picta)  LESSER MAGELLAN GOOSE  МАГЕЛЛАНОВ ГУСЬ  Suurema osa aastast elab kuivadel karjamaadel ja põldudel. Levila lõunapoolsemas osas rändlind,  Falklandi saartel peamiselt paikne. Toitu otsib maismaalt, sööb taimede võrseid, lehti ja varsi. Pesitseb üksikpaaridena või hajusates gruppides. Pesitsema hakkab mandril oktoobris-novembris, Falklandil septembris. Pesa teeb maapinnale kõrgesse rohtu, eelistatult vee lähedusse. Kurnas on 5-8 muna, haudeaeg umbes 30 päeva. Liik on arvukas. Kuna ta kahjustab kõlvikuid, hävitavad  põllumehed mune ja tapavad sulgimise ajal lennuvõimetuid linde.